На основу члана 24. ст. 1 - 3. Закона о раду („Службени гласник РС“, бр. 24/05, 61/05 и 54/09) и чл.  и 126. став 4. тачка 19) Закона о основама система образовања и васпитања (“Службени гласник РС”, број 88/201727/2018 - др. закон, 10/2019, 6/2020, 129/2021, 92/2023 и 19/2025), директор Основне школе ”Вук Караџић“ Кладово, дана 15.09.2026. године, донео је

П Р А В И Л Н И К
О ОРГАНИЗАЦИЈИ И СИСТЕМАТИЗАЦИЈИ ПОСЛОВА И РАДНИХ МЕСТА


I. ОСНОВНЕ ОДРЕДБЕ

Члан 1.
Правилником о организацији и систематизацији послова у Основној школи “Вук Караџић“ Кладово (у даљем тексту: Правилник), утврђују се:

1) организациони делови Основне школе “Вук Караџић Кладово” (у даљем тексту: Послодавац),
2) групе послова код Послодавца,
3) опис послова,
4) број извршилаца на пословима,
5) услови за заснивање радног односа и за рад,
6) друга питања у вези с пословима код Послодавца.

Члан 2.
На пословима који су утврђени у Правилнику радни однос заснива се,  по правилу, за рад с пуним  радним временом.
Изузетно, на појединим пословима радни однос се заснива за рад с непуним радним временом, у складу са постојећим Годишњим планом рада и Правилником о критеријумима и стандардима финансирања установе која обавља делатност основног образовања и васпитања.

II. ОРГАНИЗАЦИОНИ ДЕЛОВИ ПОСЛОДАВЦА

Члан 4.
Главни организациони део Послодавца је матична школа – организациони део у седишту Послодавца, односно у Кладову, улица „22. септембар“ број 13.

Члан 5.
Остали организациони делови Послодавца су издвојена одељења, и то:

1) Издвојено одељење у Давидовцу
2) Издвојено одељење у Новом Сипу
3) Издвојено одељење у Костолу
4) Издвојено одељење у Малој Врбици
5) Издвојено одељење у Великој Врбици





Члан 6.
Организација рада у матичној школи и у издвојеним одељењима уређена је Правилником о унутрашњој организацији рада Послодавца.


III. СИСТЕМАТИЗАЦИЈА ПОСЛОВА

1. Групе послова код Послодавца

Члан 7.
Послови код Послодавца систематизовани су у следеће групе:
1) послови директора и помоћника директора,
2) послови наставног особља,
3) послови стручног сарадника
4) послови административно-финансијско особља,
5) послови помоћно-техничког особља.

1) Директор и помоћник директора

Члан 8.
Директор руководи радом Послодавца уз помоћ помоћника директора.

2) Наставно особље

Члан 9.
Наставно особље обавља образовно-васпитни рад, односно послове који се односе на образовно-васпитни рад код Послодавца.
Наставно особље, у смислу одредаба Правилника, чине наставници, васпитачи и педагошки асистенти.

Члан 10.
Наставници изводе наставу и друге облике образовно-васпитног рада код Послодавца.
Педагошки асистенти пружају помоћ и додатну подршку ученицима, у складу с њиховим потребама и помоћ наставницима и стручним сарадницима ради унапређивања њиховог рада са ученицима којима је потребна додатна образовна подршка.

Члан 11.
Ради обављања послова наставног особља може се засновати радни однос са:
1) лицем које поседује лиценцу за наставника, односно стручног сарадника;
2) наставником или стручним сарадником – приправником;
3) лицем без лиценце, које испуњава услове за наставника или стручног сарадника, са радним стажом стеченим ван Послодавца, под условима и на начин утврђеним за приправнике;
4) лицем које заснива радни однос на одређено време, ради замене одсутног наставника или стручног сарадника;
5) педагошким асистентом.
Лице без лиценце из става 1. тач. 2) – 4) овог члана може да обавља послове наставника или стручног сарадника најдуже две године од дана заснивања радног односа код Послодавца.
С приправником се радни однос заснива на неодређено време, или на одређено време док не положи испит за лиценцу а најдуже на две године.

Члан 12.
Послове наставника и стручног сарадника код Послодавца може да обавља и приправник – стажиста.
Приправник – стажиста савладава програм за увођење у посао и полагање испита за лиценцу под непосредним надзором наставника или стручног сарадника који има лиценцу.
Послодавац и приправник – стажиста закључују уговор о стажирању у трајању од најмање годину, а најдуже две године.
Уговором из става 3. овог члана не заснива се радни однос.
Приправник – стажиста има право да учествује у раду стручних органа без права одлучивања и нема право да оцењује ученике код Послодавца.
На остваривање права из става 2. овог члана сходно се примењују законске 
одредбе које се односе на приправника.

3) Стручни сарадници

Члан 13.
Стручни сарадници обављају стручне послове на унапређивању образовно-васпитног рада код Послодавца.

4) Административно-финансијско особље

Члан 14.
Административно-финансијске послове код Послодавца обављају:
1) секретар,
2) шеф рачуноводства,
4) референт за правне, кадровске и административне послове	

Члан 15.
За обављање послова секретара може се засновати радни однос са:
1) лицем с положеним испитом за секретара установе или другим одговарајућим испитом;
2) приправником;
3) лицем без положеног испита за секретара или другог одговарајућег испита, које је радило краће од времена утврђеног за приправнички стаж за секретара, односно краће од годину дана, под условима и на начин утврђеним за приправнике;
4) лицем које заснива радни однос на одређено  време.
Са секретаром-приправником радни однос се заснива на неодређено време, или на одређено време док не положи испит за секретара установе или други одговарајући испит, а најдуже на две године.


5) Помоћно-техничко особље

Члан 16.
Помоћно-техничке послове код Послодавца обављају:
1) домар,
2) сервирка,
3) чистачица,


2. Број извршилаца и опис послова

Члан 17.
	Број извршилаца у оквиру групе послова приказан је у табели која чини саставни део овог Правилника.
	Број извршилаца се одређује почетком сваке школске године, до 15. септембра,  у складу са Правилником о критеријумима и стандардима финансирања установе која обавља делатност основног образовања и васпитања и  Годишњим планом рада школе. 

1) Директор и помоћник директора

Члан 18.
Директор и помоћник директора обављају послове руковођења радом Послодавца и друге послове, у складу са законом  и Статутом Послодавца.

2) Наставно особље

Члан 19.
Код Послодавца постоје следеће врсте послова наставног особља:
1) наставник разредне наставе;
2) наставник предметне наставе;
3) наставник у продуженом боравку;

Члан 20.
Код Послодавца постоје следећи послови наставника предметне наставе:
1. наставник српског језика и књижевности,
2. наставник енглеског  језика у 1. циклусу основног образовања и васпитања,
3. наставник енглеског  језика у 2. циклусу основног образовања и васпитања
4. наставник француског језика
5. наставник математике,
6. наставник физике,
7. наставник хемије,
8. наставник биологије,
9. наставник историје,
10. наставник географије,
11. наставник технике и технологије,
12. наставник музичке културе,
13. наставник ликовне културе,
14. наставник физичког и здравственог васпитања,
15. наставник информатике и рачунарства
16. наставник изборног предмета верска настава,
17. наставник изборног предмета грађанско васпитање у 2. циклусу,
18. наставник румунског језика са ел. националне културе
19. наставник у продуженом боравку
20. наставник слободних наставних активности
21. наставник у Обогаћеном једносменском раду

Члан 21.
Код Послодавца постоје следећи послови стручних сарадника:

 1)   стручни сарадник психолог,
2)   стручни сарадник библиотекар,
3)   стручни сарадник логопед

Наставник разредне наставе

Члан 22.
Наставник разредне наставе:

1)    планира, припрема и остварује све облике нaстaве и другe oбликe           oбрaзoвнoвaспитнoг рaдa у складу са планом и програмом установе;
2) спроводи индивидуализацију и прилагођавање у складу са образовноваспитним потребама ученика;
3) спроводи активности у циљу остваривања континуитета додатне подршке при преласку на наредни ниво образовања или у другу установу;
4) прилагођава технике учења, дидактички материјал и рад на часу и образовно васпитним потребама ученика;
5) пружа додатну подршку ученицима из осетљивих друштвених група, талентованим ученицима и ученицима са сметњама у развоју и инвалидитетом и учествује у раду тима за додатну подршку ученику и учествује у раду тима за израду ИОП-а;
6)  учествуjе у спровођењу испита;
7)  обавља послове ментора приправнику;
8)  води прописану евиденциjу и педагошку документацију;
9)  обавља послове одељењског старешине и ментора приправнику;
10)  учествуjе у раду тимова и органа установе;
11)  учествује у изради прописаних докумената установе;
12)  ради унапређивања образовноваспитне праксе сарађује са родитељима, односно старатељима, запосленим у установи и другим заинтересованим лицима и институцијама у локалној заједници;
13) дежура према утврђеном распореду;
14) стручно се усавршава;
15) обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду.



Наставник предметне наставе

Члан 23.

Наставник предметне наставе:

1. планира, припрема и остварује све облике нaстaве и другe oбликe  oбрaзoвнo вaспитнoг рaдa у складу са планом и програмом установе;
2. остварује индивидуализацију и прилагођавање у складу са образовноваспитним потребама ученика;
3. остварује активности у циљу остваривања континуитета додатне подршке при
      преласку на наредни ниво образовања или у другу установу;
4. пружа додатну подршку ученицима из осетљивих друштвених група, талентованим ученицима и ученицима са сметњама у развоју и инвалидитетом и
5. учествује у раду тима за израду иоп-а и учествује у раду тима за додатн подршку ученику;
6. ради у испитним комисијама;
7. обавља послове ментора приправнику;
8. води прописану евиденциjу и педагошку документацију;
9. обавља послове одељењског старешине, ментора приправнику;
10. ради у тимовима и органима установе;
11. учествује у изради прописаних докумената установе ради унапређивања образовноваспитне праксе саветује се са родитељима, одностно старатељима, запосленим у установи, спољним сарадницма, стручним и другим институцијама;
12. припрема и реализује излете, посете, наставу у природи.
13. дежура према утврђеном распореду;
14. стручно се усавршава
15. обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду.
Члан 24.
	
Наставник у продуженом боравку

Наставник:

1. васпитава и чува ученике
2. предузима превентивне мере ради очувања здравља ученика
3. помаже у учењу и раду
4. програмира и реализује активности ученика у слободном времену
5. саветује се са родитељима
6.ради унапређивања васпитнoобразовне праксе сарађује са родитељима или старатељима деце и широм друштвеном заједницом;
7. учествује у раду стручних органа и тимова установе;
8. стручно се усавршава;
9. обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду.

3) Стручни сарадници

Стручни сарадник - психолог

Члан 25.

Стручни сарадник – психолог: 

1. доприноси стварању оптималних услова за развој деце и ученика и унапређивању васпитнообразовног, односно, образовноваспитног рада;
2. учествује у планирању, програмирању, праћењу и вредновању остваривања васпитно-образовног рада;
3. пружа подршку васпитачима и наставницима у планирању, припремању и реализацији свих видова васпитнообразовног рада;
4. пружа помоћ васпитачима и наставницима на праћењу и подстицању напредовања деце / ученика, прилагођавању образовноваспитног рада индивидуалним потребама детета / ученика, креирању педагошког профила и индивидуалног образовног плана ученика, обавља саветодавни рад са васпитачима и наставницима на основу добијених резултата процене, пружајући им подршку у раду са децом / ученицима, родитељима, личним пратиоцима,
5. подстиче лични и професионални развој васпитача и наставника;
6. спроводи активности у циљу остваривања континуитета додатне подршке при преласку на наредни ниво образовања или у другу установу;
7. организује и реализује активности на пружању подршке ученицима ради
8. постизања социјалне, емоционалне и професионалне зрелости;
9. координира превентивни рад у школи и пружање подршке ученицима и родитељима за примену здравих стилова живота, оснаживање породице за промену адекватних васпитних стилова;
10. обавља саветодавни рад са децом и ученицима, родитељима, односно старатељима, васпитачима, наставницима и другим стручним сарадницима на
11. унапређењу васпитнообразовног рада;
12. обавља саветодавни рад са децом и ученицима, родитељима, односно старатељима и запосленима у установи;
13. ради у стручним тимовима и органима установе;
14. води прописану евиденцију и педагошку документацију;
15. пружа подршку у изради и развијању индивидуалних образовних планова и сарађује са интерресорном комисијом у процени потреба за додатном 
16. образовном, здравственом и /или социјалном подршком детету или ученику;
17. учествује у структуирању одељења у школи на основу процењених индивидуалних карактеристика  ученика;
18. обавља послове у вези са професионалном оријентацијом ученика уз посебно уважавање индивидуалних снага и потреба за подршком;
19. креира и прилагођава инструменте процене како би дошао до релевантних података о деци / ученицима, узимајући у обзир њихове специфичности у комуникацији, социјалној интеракцији, емоционалном и когнитивном развоју;
20. реализује сарадњу са стручним и другим институцијама, локалном заједницом, стручним и струковним организацијама од значаја за успешан рад установе;
21. учествује у изради прописаних докумената установе;
22. врши процењивање деце при упису у први разред и проверу спремности за превремени упис у школу.
23. обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду. 

Стручни сарадник - библиотекар

Члан 26.

Библиотекар:

1) у школској библиотеци обавља непосредан рад са ученицима у вези са издавањем књига и других публикација;
2) обавља непосредни образовно-васпитни рад с појединим одељењима у библиотеци;
3) ради са ученицима у библиотечкој секцији;
4) сарађује с директором, помоћником директора, другим стручним сарадницима и наставницима ради унапређивања образовно-васпитног рада;
5) учествује у раду стручних органа;
6) планира и програмира рад са ученицима и сарадњу с директором, помоћником директора, другим стручним сарадницима и наставницима;
7) обавља послове евиденционог сређивања и стручне обраде књижног фонда и периодике;
8) води бригу о пријему и подели листова и о стручној обради књижног фонда и периодике;
9) обавља аналитичко-извештајне послове у вези са радом библиотеке;
10) учествује у организовању школских приредби и других манифестација;
11) стручно се усавршава;
12) обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду.

Стручни сарадник – специјални педагог

Члан  27.

Специјлани педагог:

1. Учествује у изради предшколског, односно школског програма, односно програма васпитног рада плана самовредновања и развојног плана установе,

2. Учествује у изради годишњег плана рада установе и његових појединих делова (организација и облици рада - стални, повремени, посебни, редовни и приоритетни задаци, програма стручних органа и тимова, стручног усавршавања, рада стручних сарадника, сарадње са породицом, сарадње са друштвеном средином, превентивних програма),

3. Припрема годишње и месечне планове рада специјалног педагога,

4. Спроводи анализи и истраживања у установи у циљу испитивања потреба деце, ученика, родитеља, локалне самоуправе,

5. Пружа помоћ васпитачима у развијању програма, планирању и документовању васпитно-образовног рада у васпитној групи у складу са развојним нивоом групе и специфичностима средине, а у складу са потребама и интересовањима деце,

6. Учествује у припреми индивидуалног образовног плана за децу, односно ученике,

7. Учествује у избору и конципирању посебних и специјализованих програма предшколске установе,

8. Планира организацију рада предшколске установе у сарадњи са директором и других заједничких активности са директором и другим стручним сарадницима,

9. Учествује у планирању и организовању појединих облика сарадње са другим институцијама,

10. Учествује у формирању васпитних група, избору и распореду васпитача и медицинских сестара у васпитне групе,

11. Планира набавке стручне литературе, периодике и учешће у набавци и изради дидактичког материјала, наставних средстава, играчака, сликовница - уједначавање опреме у свим васпитним групама,

12. Учествује у писању пројеката установе и конкурисању ради обезбеђивања њиховог финансирања и примене,

13. Иницира и учествује у иновативним видовима планирања наставе и других облика образовно-васпитног рада,

14. Учествује у избору и конципирању разних ваннаставних и ваншколских активности, односно учешће у планирању излета, екскурзија, боравка деце и ученика у природи,

15. Учествује у планирању и реализацији културних манифестација, наступа деце, односно ученика, медијског представљања и слично,

16. Пружа помоћ наставницима у изради планова допунског, додатног рада, практичне наставе и амбијенталне наставе, плана рада одељењског старешине, секција,

17. Учествује у избору и предлозима одељењских старешинстава,

18. Учествује у формирању одељења, распоређивање новопридошлих ученика и ученика који су упућени да понове разред.


4) Административно-финансијско особље

Секретар установе

Члан 28.

Секретар обавља нормативно-правне и друге правне послове код Послодавца, и то:
1) стaрa сe o зaкoнитoм рaду устaнoвe, укaзуje дирeктoру и oргaну упрaвљaњa нa нeпрaвилнoсти у рaду устaнoвe;
2) oбaвљa упрaвнe пoслoвe у устaнoви;
3) изрaђуje oпштe и пojeдинaчнe прaвнe aктe устaнoвe;
4) oбaвљa прaвнe и другe пoслoвe зa пoтрeбe устaнoвe;
5) изрaђуje угoвoрe кoje зaкључуje устaнoвa;
6) прaвнe пoслoвe у вeзи сa стaтусним прoмeнaмa у устaнoви;
7) прaвнe пoслoвe у вeзи сa уписoм дeцe, учeникa и oдрaслих;
8) прaвнe пoслoвe у вeзи сa jaвним нaбaвкaмa у сaрaдњи сa финaнсиjскoм службoм устaнoвe;
9) пружa стручну пoмoћ у вeзи сa избoрoм oргaнa упрaвљaњa у устaнoви;
10) пружa стручну пoдршку и кooрдинирa рaд кoмисиje зa избoр дирeктoрa устaнoвe;
11) прaти прoписe и o тoмe инфoрмишe зaпoслeнe;
12) другe прaвнe пoслoвe пo нaлoгу дирeктoрa.

Шеф рачуноводства

Члан 29.
Координатор за финансијске и рачуноводствене послове води пословне књиге и саставља финансијске извештаје, у складу са Законом о рачуноводству и ревизији, а посебно:
1. проверава исправност финансијско рачуноводствених образаца;
2. врши билансирање прихода и расхода;
3. врши билансирање позиција биланса стања;
4. води евиденције о реализованим финансијским плановима и контролише примену усвојеног контног плана;
5. припрема и обрађује податке за финансијске прегледе и анализе, статистичке и остале извештаје везане за финансијско – материјално пословање;
6. припрема податке, извештаје и информације о финансијском пословању;
7. преузима изводе по подрачунима и врши проверу књиговодствене документације која је везана за одлив и прилив готовине;
8. контира и врши књижење;
9. спроводи одговарајућа књижења и води евиденцију о задужењу и раздужењу;
10. врши обрачун амортизације, повећања и отуђења основних средстава;
11. прати и усаглашава прелазне рачуне и пренос средстава по уплатним рачунима са надлежним државним органима;
12. врши усаглашавање главне и помоћне књиге потраживања по основу принудне наплате;
13. врши контролу књижења на контима главне књиге и усаглашавања преноса средстава између подрачуна, прилива и одлива средстава по изворима;
14. води помоћне књиге и евиденције и усаглашава помоћне књиге са главном књигом;
15. чува и архивира помоћне књиге и евиденције;
16. сачињава и припрема документацију за усаглашавање потраживања и обавезе;
17. припрема документацију за обрачун и исплату плата, накнада и других личних примања, припадајућих пореза и доприноса;
18. припрема и обрађује документацију за пословне промене исказане на изводима рачуна.
19. стручно се усавршава;
20. обавља послове из свог делокруга за синдикат код Послодавца, у складу са законом и колективним уговором;
21. обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду.

[bookmark: _Hlk117062316]Референт за правне, кадровске и админстративне послове

Члан 30.

[bookmark: _Hlk117062103]Референт за правне, кадровске и админстративне послове:

1. пружа техничку подршку у припреми појединачних аката и прикупља и припрема документацију приликом израде аката, уговора и др.;
2. прикупља податке за израду одговарајућих докумената, извештаја и анализа;
3. врши обједињавање података и техничку обраду извештаја и анализа;
4. издаје одговарајуће потврде и уверења;
5. води и ажурира персонална досијеа запослених и ангажованих лица и води
6. евиденције и врши пријаву / одјаву запослених код надлежних органа;
7. обавља административне послове из области имовинско - правних послова;
8. обавља административне послове у вези са кретањем предмета;
9. води општи деловодник, пописе аката и заводи, разводи, архивира и задужује акта;
10. врши распоређивање, отпрему и доставу документације и поште;
11. води евиденцију опреме и осталих средстава и стара се о набавци, чувању и подели потрошног канцеларијског материјала;
12. води прописане евиденције и ажурира податке у одговарајућим базама.
13. обавља и друге послове по налогу директора и помоћника директора, у складу са законом, подзаконским актом, општим актом Послодавца и уговором о раду.



5) Помоћно-техничко особље

Домар

Члан 32.

Домар 

(секција послова А)

1. превози ужине до издвојених одељења
2. одржава возила
3. браварски радови (одржавање и оправка алата, ограда, 
4. одржавање металне столарије, металног намештаја)
5. електро – радови (одржавање и ремонт осветљења, инсталација електро – апарата и уређаја...
6. помоћ мајсторима у обављању других послова
7. обављање других послова по налогу директора школе и помоћника директора

(секција послова Б)

 1) свакодневни врши преглед водоводне и канализационе мреже
 2) одржавање и ремонт водоводне мреже
 3) одржавање и ремонт канализационе мреже
 4) столарски радови (одржавање и оправка дрвене столарије)
 5) по потреби вожња школских возила
 6) помоћ мајсторима у обаваљању других послова
 7) обављање других послова по налогу директора школе и
помоћника директора

(секција послова Ц)

1) ложење и чишћење котлова и пећи у издвојеним одељењима
2) одржавање котлова и пећи
3) рад у парку (кошење траве, обрезивање ограде, садња дрвећа и одржавање осталих зелених површина)
4) по потреби вожња школских возила
5) помоћ мајсторима у обављању других послова
6) обављање других послова по налогу директора школе и
помоћника директора


Сервирка

Члан 33.
Сервирка:

1) врши пријем и сервирање оброка
2) врши прикупљање и прање посуђа, прибора и опреме
3) одржава хигијене
4) обавља остале послове по налогу директора школе и 
помоћника директора

Чистачица

Члан 34.
Чистачица:

1) свакодневно брисање столова у кабинетима и канцеларијама
2) одржавање чистоће у канцеларијама, радним просторијама, ходницима
и степеништу
3) одржавање чистоће инвентара и санитарних уређаја
4) одржавање чистоће дворишта и парка, као и чишћење снега
5) помагање дежурним наставницима за време одмора


4. Услови за избор директора и за распоређивање на послове помоћника директора

Члан 35.
Услови за избор директора утврђени су Законом о основама система образовања и васпитања и подзаконским актом.

Члан 36.
Услови за распоређивање на послове помоћника директора утврђени су Законом о основама система образовања и васпитања.

5. Услови за заснивање радног односа

Члан 37.
Поред општих услова за заснивање радног односа, услови за заснивање радног односа код Послодавца су и да: 

1) има одговарајуће образовање;
2) има психичку, физичку и здравствену способност за рад са децом и ученицима;
3) није осуђивано правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскврнуће, за кривична дела примање или давање мита; за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање;
4) има држављанство Републике Србије;
5) зна српски језик и језик на којем остварује образовно-васпитни рад.

Услови из ст. 1. овог члана доказују се приликом пријема у радни однос и проверавају се у току рада.

Запосленом престаје радни однос ако се у току радног односа утврди да не испуњава услове из става 1. овог члана или ако одбије да се подвргне лекарском прегледу у надлежној здравственој установи.

1) Наставно особље
Члан 38.
За обављање послова наставника,  васпитача и стручног сарадника радни однос може се засновати с лицем које има одговарајуће  образовање, односно стручну спрему  према чл. 140. Закона о основама система образовања и васпитања и Правилнику о степену и врсти образовања наставника и стручних сарадника у основној школи. 
Обавезно образовање лица из члана 140. Закона је образовање из психолошких, педагошких и методичких дисциплина стечено на високошколској установи у току студија или након дипломирања, од најмање 30 бодова, од којих најмање по шест бодова из психолошких, педагошких и методичких дисциплина и шест бодова праксе у установи, у складу са европским системом преноса бодова.
Сматра се да наставник, васпитач и стручни сарадник који је у току студија положио испите из педагогије и психологије или је положио стручни испит, односно испит за лиценцу има одговарајуће образовање.
Члан 39.
За обављање посла педагошког асистента  радни однос може се засновати с лицем које има одговарајуће образовање и испуњава све друге услове прописане за заснивање радног односа.

Члан 40.
Врста и степен образовања, односно стручне спреме наставника, стручних сарадника и педагошког асистента прописани су законом и подзаконским актом.
 
2) Административно-финансијско особље

Члан 41.
За обављање посла секретара радни однос може се засновати са дипломираним правником – мастером или са дипломираним правником који је стекао високо образовање на основним студијама у трајању од најмање четири године, који испуњава све друге услове прописане за заснивање радног односа.


Члан 42.
За обављање посла шефа рачуноводства, радни однос може се засновати са лицем које има VI или VII степен стручне спреме финансијско-економске струке и које испуњава све друге услове прописане за заснивање радног односа.

Члан 43.
За обављање посла  референта за правне, кадровске и админстративне послове, радни однос може се засновати с лицем које, поред испуњености свих других прописаних услова за заснивање радног односа, има IV степен стручне спреме економске или правно-биротехничке струке. 


3) Помоћно-техничко особље

Члан 44.
За обављање посла домара радни однос може се засновати с лицем које, поред испуњености свих других прописаних услова за заснивање радног односа, има IV и  V степен стручне спреме средње техничке школе, без обзира на занимање.

Члан 45.
За обављање посла сервирке радни однос може се засновати с лицем које, поред испуњености свих других прописаних услова за заснивање радног односа, има III или II степен стручне спреме било које врсте.


Члан 46.
За обављање посла чистачице радни однос може се засновати с лицем које, поред испуњености свих других прописаних услова за заснивање радног односа, има I степен стручне спреме.



V. ПРЕЛАЗНЕ И ЗАВРШНЕ ОДРЕДБЕ

Члан 47.
Запослени који не испуњава услове за заснивање радног односа или за рад, утврђене Правилником, а радни однос код Послодавца је засновао према условима утврђеним у правилнику који је важио до ступања на снагу Правилника, има право да настави рад код Послодавца.

Члан 48.
Лице које не испуњава услове за заснивање радног односа утврђене у Правилнику у погледу врсте или степена стручне спреме може засновати радни однос код Послодавца под условом да има статус “затеченог” запосленог, у складу са законом.

Члан 49.
Даном ступања на снагу Правилника престаје да важи Правилник о систематизацији радних места, заведен под бројем  446/I-12 од 12.09.2025. године.

Члан 50.
Правилник се истиче на огласну таблу Послодавца, након што  Школски одбор на њега да сагласност.
Правилник ступа на снагу осмог дана од дана објављивања на огласној табли Послодавца.

Директор,
_____________________
							      Гордана Јовановић




Бр. 433/I-10 
Кладово, 15.09.2026. године
















